
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ № 21

На 29.10.2024 г., (вторник) от 17:30 часа, в залата на Общински съвет Златоград се проведе извънредно заседание на Общински съвет Златоград, свикано на основание чл. 23, ал. 4, т.1 от ЗМСМА и във връзка с чл. 54, ал.1, т.1  и чл. 55, ал.2, ал.3, от Правилника за организацията и дейността на Общински съвет Златоград, неговите комисии и взаимодействието му с Общинска администрация. В заседанието не взеха участие Кмета на Общината и представители на общинска администрация. 

Госпожа Кръстева: Уважаеми, колеги общински съветници, уважаеми инж. Хаджибожев, с кворум от 10 общински съветници, в момента се присъединява още един общински съветник, кворума е 11 общински съветници. Откривам извънредното заседание на Общински съвет Златоград с представения предварително Дневен ред:

1. Искане с вх.№ 61-00-497/29.08.2024г. от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно: Инвестиционни намерения от EVN- ЕР Юг за изграждане на подземно електрозахранване на голяма част от град Златоград.
1.1. Писмо от инж. Ж. Хаджибожев – Ръководител на КЕЦ Момчилград с вх.№ ОС-1128/21.10.2024г., относно: Входирано искане за разглеждане и допускане изготвяне на устройствена план схема за обект на техническата инфраструктура – кабелна линия 20 kV;

1.2. Докладна записка от Мирослав Митков Янчев – кмет на Община Златоград с изх. № 61-00-543/26.09.2024г., по вх. № ОС-1045/26.09.2024г., относно:  Заявление от „Е******** Ю*“ *** с вх.№ 52-00-531/22.08.2024г. за допускане изработването на Подробен устройствен план – устройствена план-схема  за обект: „Нова кабелна линия  от 20 КV от ПС Златоград до ВС МТС Златоград.

Госпожа Кръстева: Колеги, относно дневния ред някакви коментари? Ако няма, който е съгласен с така представения Дневен ред, моля да гласува с вдигане на ръка. 

Общинските съветници гласуваха с 11 гласа „за“,  0 „против“  и 0 „въздържал се“ – прие се Дневния ред.  


ДНЕВЕН  РЕД:

1.Искане с вх.№ 61-00-497/29.08.2024г. от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно: Инвестиционни намерения от EVN- ЕР Юг за изграждане на подземно електрозахранване на голяма част от град Златоград.
      1.1.Писмо от инж. Живко Хаджибожев – Ръководител на КЕЦ Момчилград с вх.№ ОС-1128/21.10.2024г., относно: Входирано искане за разглеждане и допускане изготвяне на устройствена план схема за обект на техническата инфраструктура – кабелна линия 20 kV;

      1.2.Докладна записка от Мирослав Митков Янчев – кмет на Община Златоград с изх. № 61-00-543/26.09.2024г., по вх. № ОС-1045/26.09.2024г., относно:  Заявление от „Е********** Ю*“ *** с вх.№ 52-00-531/22.08.2024г. за допускане изработването на Подробен устройствен план – устройствена план-схема  за обект: „Нова кабелна линия  от 20 КV от ПС Златоград до ВС МТС Златоград.


****************************************
По т.1 от дневния ред: Искане с вх.№ 61-00-497/29.08.2024г. от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно: Инвестиционни намерения от EVN- ЕР Юг за изграждане на подземно електрозахранване на голяма част от град Златоград.
1.1.Писмо от инж. Живко Хаджибожев – Ръководител на КЕЦ Момчилград с вх.№ ОС-1128/21.10.2024г., относно: Входирано искане за разглеждане и допускане изготвяне на устройствена план схема за обект на техническата инфраструктура – кабелна линия 20 kV;

1.2.Докладна записка от Мирослав Митков Янчев – кмет на Община Златоград с изх. № 61-00-543/26.09.2024г., по вх. № ОС-1045/26.09.2024г., относно:  Заявление от „Е******** Ю*“ *** с вх.№ 52-00-531/22.08.2024г. за допускане изработването на Подробен устройствен план – устройствена план-схема  за обект: „Нова кабелна линия  от 20 КV от ПС Златоград до ВС МТС Златоград.


Госпожа Кръстева: Преди да започнем ще дам малко фактология. Група общински съветници, от които е направено и искането до кмета на община Златоград, за разглеждане на входирани искания от EVN за изграждане на подземно електрозахранване на голяма част от град Златоград. Проведохме разговор с инж. Хаджибожев и бяхме запознати, че Община Златоград има голям късмет, тъй като се инвестира и се отпускат средства за изграждане на такова електрозахранване в град Златоград и то в централна градска част. Тогава на срещата разбрахме, че има входирани искания в общинска администрация, но няма движение по тях. Затова след проведената среща направихме искането до кмета на община Златоград, да бъдат възможно най-бързо входирани в Общински съвет, за да бъдат приети необходимите решения, за да започне изпълнението на проекта, с който ни запозна инж. Хаджибожев. Бяха входирани отново исканията в август месец от инж. Хаджибожев. След това на предходно заседание беше подадена в Общински съвет докладна записка само за едното трасе на електрозахранване по бул. „България“, което вече е с решение на Общински съвет и мисля, че е пристигнало и при Вас с одобрени, заверени план схеми, но за съжаление остана спорното трасе, което минава по „Христо Ботев“ и трасето, в момента докладната записка е представена и за трасето по „Христо Ботев“. Още на комисиите в предходен месец, на които се разглеждаше предишната докладната записка стана ясно, че е необходимо да мине по „Христо Ботев“, защото се образува един пръстен, който е в плюс на жителите. Когато се изключи едната мрежа веднага се подава от другата, за това е в плюс на жителите на общината ни, за да няма забавяне в електрозахранването, след малко ще дам думата на инж. Хаджибожев да каже това нещо. За съжаление, както всички виждате в момента не присъства кмета на общината, нито един представител на общинска администрация. Аз лично не мога да си обясня тази незаинтересованост от кмета на община Златоград. Той е длъжен да присъства, нямам уведомление по какви причини не присъства и още повече, че при приемане на една такава докладна, която е в плюс на жителите на община Златоград не присъства нито един представител на общинска администрация. Бях запозната от служителите на инж. Хаджибожев, че е добре докладната записка да бъде разгледана в най-кратки срокове в Общински съвет, да бъде взето решение и това е добре да стане до края на месец октомври 2024 г. Поради тази причина направих извънредното заседание, тъй като следващата комисия и редовно заседание на Общински съвет Златоград ще бъдат в месец ноември и за да не забавяме инвестиционните намерения на КЕЦ Момчилград. Сега относно това намерение давам думата на инж. Хаджибожев да ни запознае накратко с инвестиционните намерения за община Златоград. 
Инж. Хаджибожев: Здравейте на всички, Ж. Хаджибожев се казвам. От една година ръководя развитието на мрежите, както и експлоатация на съществуващи съоръжения на територията на община Златоград, Кирково, Момчилград, Джебел. Относно казуса, който Ви е представен тук и така искам в началото да изразя моята благодарност, че ме поканихте да присъствам на сесията Ви, която специално правите за тази тема. Бих само споделил с Вас, така като увертюра, че това не е нова идея. Това е идея, която предния ръководител е защитил пред съвета на директорите на дружеството под формата на един четири годишен план, тоест аз продължавам неговото дело. През 2022 година вие сте разгледали и сте одобрили точно това трасе, което в момента е предмет на спор и точно тази улица „Христо Ботев“. В момента го правим повторно, защото дружеството много хареса идеята, така много добре е била представена с доказателства и дружеството отпусна допълнителни средства вместо един кабел да се пуснат два, а не след примерно 5 – 6 години отново да се копае и да се нарушава инфраструктурата. Това е основната причина отново да се разглежда има документация има одобрени устройствени план схеми на първия кабел и той минава точно по ул. „Христо Ботев“. В предварителни разговори, може би 3 на брой още от нова година съм дал уверение, че сме съгласни да се съобразим със строителство, което в момента правите в централна градска част. В смисъл, дори определен там участък от дадена улица 100 – 200 метра да не може в момента да се мине, трасето е много дълго над 3 километра е. От Подстанцията до края на града на изхода към Бенковски. Няма как на този етап от гледна точка на тази година да кажем какви са инвестиционните намерения на общината след две години, нито пък ние да се съобразим с тях, но изразяваме готовност в процеса на изграждане, тъй като изграждането не може да се случи за шест или осем месеца разделено е на четири етапа. Първия етап вече се случва, разрешението за строеж за първия етап, за първия кабел от подстанцията до Александрови къщи, там който е минавал по главната улицата е видял, че се извършваха някакви строителни работи през лятото. Първия етап вече е започнал. Втория етап ако дадете положително становище, идеята е на втория етап да пускаме от Блок 4 там до Александрови къщи тук до началото на парка направо двете тройки, тоест двата снопа с кабели на един път. Съответно тази инвестиция за нас всичко е умножено по две почти, защото изкопните работи са едни, но говорим за инвестиция над три милиона към моментните цени. Дружеството от една страна е много благосклонно към региона тука, тъй като се вижда че се развива като туристически център, но също така се гонят едни планове и ако ние не усвоим на време средствата за даден бюджетен период се поставя под въпрос за следващия бюджетен период. Само ще Ви кажа, че тази година със съжаление го казвам, независимо, че не съм от тук, така приемам проблемите на Златоград много навътре. Съжалявам, но тази година загубихме, казвам общо всички седемдесет хиляди лева. 
Госпожа Кръстева: Поради забавяне на докладната записка?
Инж. Хаджибожев: Ами, не поради друг повод. Имахме желание да построим един трафопост в центъра на града, обаче не се случи. Отложи се за следващата година, но това дефакто са загубени пари, защото те пак взимат от следващия бюджет, но това което в момента Ви представяме тук -да се запознаете е нещо уникално, което за размерите на Златоград малко градове могат да го поискат и едно електроразпределително дружество да се съгласи да го изгради. Повярвайте ми в България в момента независимо, че сме 2024 и чука на вратата 25, градчета от размерите на Златоград продължават традиционно да се електроснабдяват с въздушни електропроводи. Вашите електропроводи са по най-високата част в страни, знаете какво се случва малко като гръмне, като завали, като задуха. Населението, бизнеса страда, защото стои без ток. Ние не можем така в рамките на два, три часа даже да достигнем тези точки. Ремонт също не може да се извърши, защото поради различни причини достъпите, които са били преди 50, 60 години вече ги няма, а и много по рентабилно е да се направи подземна мрежа, един път да се плати и тези въздушни връзки да ги забравим. С този проект, който много голямо желание имам да реализираме ще кабелираме ¾ от града, значи от Подстанцията надолу всичко до изхода до Бенковски ще бъде кабелирано. Ако имате някакви така въпроси за детайли готов съм да отговарям, готов съм на индивидуални срещи, готов съм да дойда колкото е нужно до града да се видя с всеки един от вас персонално или така на някоя сесия. Много ми се иска този проект да се случи. Просто аз съм дошъл с идеята да оставя нещо след себе си на този град. В крайна сметка решението е ваше, аз след няколко години ще поема ново назначение, обаче вие всичките ще останете да живеете тук.
Госпожа Кръстева: С тази инвестиция ще се подобри значително електрозахранването в Златоград.
Инж. Хаджибожев: Давам Ви пример, там откъдето идвам, където бях до 20 година, град Раднево близо до Стара Загора, Център на Мини Марица - изток управлението. През 2016 година направихме подобно кабелиране, нали аз го реализирах там. Дотогава хората общо взето си бяха свикнали, те даже не реагираха на това че нямал два часа ток, за него нищо не е. От 2016 година го реализирахме до 2019 година и резултата беше на лице, значи коренна промяна. Да, наистина съзнавам неприятния факт, че ще има изкопни дейности, затова казвам, че сме готови някъде ако трябва да сменим част от трасето дори и по време на строителство, ЗУТ го позволява по чл. 154, позволява ги. Да, допълнителни разходи са за нас, защото пак е свързано с проектиране, но сме готови да го направим. Променихме даже и част от трасето, защото трасето първоначално одобреното, това е другото заради което се обсъжда. Първоначалното трасе над парка трябваше да мине. Над парка по една улица, която там технически е невъзможно да се направи. Трябваше да отиде до ВиК, да мине покрай училището да отиде горе до ВиК, да отиде кабела и да се върне кабела. Технически не е възможно. Също аз обясних и на кмета, че с тази промяна на трасето първо тук в центъра, където имате много намерение така пълна промяна да се извърши, има един стар трафопост, които Ви пречи, в момента само той стои. Изискал съм нашите така от мрежа инженеринг отдела, който одобрява такива големи проекти са съгласиха за допълнителна инвестиция за осемдесет хиляди да направим нов трафопост и това е причината също да поискаме да минем в най-долния край на парка, като съм предложил да направим проектирането с най-щадящия вариант – шахти в краищата на парка и горе-долу така мисля, че бяха четири или пет шахти и хоризонтални сондажи, тоест да се изгради тръбна канална мрежа без да се нарушава инфраструктурата на парка и то в тази част на парка в която вече е минала пет годишния период, мисля че беше, защото до колкото знам на два етапа е граден единия все още е в период, в който там строителство не можело да се извършва и това се опитваме да го съобразим.
Госпожа Кръстева: Добре, благодаря! Колеги имате думата ако имате въпроси. 
Инж. Хаджибожев: Само още нещо да добавя, тъй като вашите инвестиционни намерения на места изпреварват нашите, както тука в случая, сега не мога да кажа точно улиците, но след парка.
Госпожа Кръстева: „Славей“ и „Освобождение“
Инж. Хаджибожев: Нали вие асфалтирахте, успяхме да сложим така съгласувано с техниците, като евентуално риска беше, че може да не одобрите тези схеми, но за наша сметка платихме около 15  000, 00 лв. (петнадесет хиляди лева), сложихме тръби на преминаванията, така че асфалта да не се копае. Рискувахме, буквално така го направихме рискувахме. Поел съм ангажимента, там където има примерно, те са тесни тротоари между три и четири реда плочки, нали поемаме ангажимента, че ако тръгнем от там по това трасе и го одобрите, няма да махаме примерно една плочка, след туй да я сложим да се получи така слягане, напротив ще махнем всички плочки и ще ги сложим пак, тоест ще възстановим целия тротоар, а не само една част. Там, където одобрите да минем и там където вече сте извършили ремонт, тоест половинчати работи няма да има. Другия вариант е някоя улица с хубав, широк тротоар, а в съседство успоредно на нея не е ремонтирана, ще направим промяна ще минем по другата улица. Да ще имаме проблеми с връзката към нашите съоръжения, ще ги решим. Има технически възможности да се решат. Значи готови сме на всякакви варианти само и само да стигнем до крайната цел да кабелираме голяма част от града. Това е в срок нали тук преди месец, два с кмета пак го коментирахме, може би той не е разбрал в разговорите, аз с главния архитект се срещах между другото, не знам защо бяха останали с убеждението, че трябва да стане за една година. Особено там в прословутата „Христо Ботев“, аз обясних, че „Христо Ботев“ ще я стигнем най-рано 2027 – 2028 година, като бюджет тогава е заложено, просто този големия обект не можем да го направим в рамките на една година. Три милиона няма как да ни го разрешат. Дори на морето КЕЦ Поморие или пък КЕЦ Бургас, цялата им инвестиционна програма на целия КЕЦ е три милиона, даже няма и три милиона. Така, че няма кой да ни даде на нас инвестиционна програма три милиона, нашата е в пъти по-малки, затова трябва да го направим на няколко етапа. Също така то и проектирането, като се направи нали  там вече и по ЗУТ откриване на строителни площадки, те също имат срок, така че трябва да го правим на етапи. Но напълно изпълнимо е ако одобрите идеята и да започнем нали да си входираме както е по ЗУТ Устройствена план схема, след което да си направим проектирането, напълно постижима цел в рамките на четири години до пет най-много да стигнем крайната точка. Казвам Ви нещата едно към едно без да обещавам нещо нереалистично. Пет години е напълно реалистичен срок, даже има и вариант ако нещата вървят както трябва може да стане и за четири години. 
Госпожа Кръстева: Значи намеренията са сериозни, но по ул. „Христо Ботев“ има много трафопостове, което пък ще улесни преминаването на електрозахранването и трасето си е много подходящо за този пръстен.
Инж. Хаджибожев: Има един хлебозавод трафопост то е възлов. Точно там е връзката между три кабела, два нови и един стар и той играе ключова роля. Така че единия от новите кабели, а те двата вървят в едно и също трасе, единия минава по трафопостовете, другия върви директно към края. Трябва да стигнем така или иначе до този трафопост, иначе концепцията до някъде се обезсмисля. То е много възлов, защото в момента изградената кабелна мрежа колкото и да е малка, защото е правена преди в годините от подстанцията е пуснат тука през стария град 20 киловолтов кабел, той също отива до хлебозавод. До хлебозавод отиват и още два други кабела, за които пък пряко са зависими от тях тука големите хотели, които са покрай реката. Тоест това е ключово съоръжение до него задължително трябва да стигнем, по коя улица нали Вие ще решите, ние в крайна сметка се съобразяваме с решенията на Общински съвет, на община като цяло, но трябва да минем до там да стигнем.   
Господин Гюнелиев: Според мен не проблема улиците да се разкопаят, въпроса възстановяването да бъде не частично, а цялостно. Това е единствения проблем според мене,  не е проблем от къде ще минат и как. Проблема да не бъдат както преди, частично по два реда плочки и се получаваше дунавски вълнички. 
Инж. Хаджибожев: Да, значи преди два месеца горе долу или месец и половина, този проблем го коментирахме и с кмета и с главния архитект и мисля, че даже ме накараха да напиша и да входирам към Главния архитект нещо като докладна, в която изрично сме упоменали, че по настояване на общината, ако общината ни изпрати изрично настояване, че при определена улица трябва да възстановим цялата тротоарна площ - ще го направим. Това нещо ще го направим, има такава практика в други големи градове. Да, областни центрове са, областни, вие не сте областен център, но практиката не е нещо ново на определени улици, както казвате тази която е, да, тротоара може да е широк и метър и петдесет можем да го възстановим целия. 
Господин Гюнелиев: Проблема е, че като Вие извадите старите плочки, те са с бетон повечето, де факто пак нищо няма да става от тези плочки.
Инж. Хаджибожев: Ще слагаме нови.
Господин Гюнелиев: Това е проблема дали ще бъдат нови или да се направи по друг начин или с асфалт.
Инж. Хаджибожев: Ако на сесията сега одобрите, Вие одобрявате идеята и давате разрешение за Устройствена план схема, Вие не давате разрешение за строеж. На следващия етап ние отново входираме Устройствената план схема, тоест вече, като един вид точно засегнатите имоти. На практика Главната архитектка ма е накарала да направя преди да е нужно Устройствена план схема, ние ще я входираме същата. Когато внесем проектната документация, в процеса на изработка на проекта можем да направим консултация, дори отново на сесия на общинския съвет ако желаете и ако Вие ни представите по време на проектирането писмено едно писмо, в което да е изброено тази улица, тази улица и тази, те вече са одобрени обаче ще Ви издадем разрешение за строеж единствено и само при условие ако възстановите тротоара с нови плочки или с асфалт или с бетон. След което проекта, който ще бъде входиран, той много лесно може да бъде проконтролиран дали наистина по тези улици сме предвидели това което, тоест дали сме спазили вашето изискване. От там нататък ако не е спазено, ами няма да ни издадете разрешение за строеж. След което добрата практика е при откриване на строителната линия с Образец 2а  там по принцип винаги трябва да присъства представител на общината, ами значи без Вас нищо не става. Така че има поне пет контроли, на които Вие като Общински съвет, общинска администрация може да ни спрете. 
Госпожа Кръстева: В момента даваме само разрешение за изработването на ПУП заедно със заданието. Господин Симеонов.
Господин Симеонов: Благодаря госпожо Председател! Аз искам да благодаря на ръководителя на КЕЦ Момчилград, за това че представи този проект и защитава тези намерения. Искам да изразя своето мнение, че това е едно добро решение и то е изцяло в полза на жителите на община Златоград, защото с реализацията на този проект значително се подобрява най-напред сигурността и качеството на електрозахранването, което косвено е полза както за жителите, така и за представителите на бизнеса, защото ще могат да разчитат на една в голяма степен много по- висока надеждност и непрекъсваемост на електрозахранването. От изложението останах с впечатлението, че са доста гъвкави в проектирането в следващи етапи на реализация и са така доста добронамерени, така че смятам, както и спомена в своето изказване, че има достатъчно механизми за контрол, които могат да гарантират тези участъци от улици в града, които са ново ремонтирани и при тях евентуално интервенция по личи и прави впечатление. Те изразиха готовност да се съобразят с препоръките, а в голямата си част от улиците, където вече не са толкова ново ремонтирани в техните проекти ние ще бъдем запознати с  намеренията, така че още веднъж приветствам и изразявам своето задоволство от тези намерения и мисля, че те ще бъдат в полза на общината. Благодаря!
Госпожа Кръстева: Благодаря, господин Симеонов! Колеги, други изказвания. Мисля, че беше вече много ясно, изчерпателно. Само преди да Ви прочета проекта на решение ще Ви запозная с план- схемите и с трасето, които на този етап още са ни дадени, както спомена инж. Хаджибожев. Това е от подстанция преминава през моста към Александрови къщи, през „България“, тука е на Пеев, аз съм отбелязала няколко обекта, за да е по ясно. Преминава по цялата ул. „България“. Продължава от тука, това е на Гюнелиев склада.
Инж. Хаджибожев: Извинявам се само да допълня, значи това трасе, което да момента Ви казахме, тука е парка. Това трасе Вие вече сте одобрили един кабел да минава. Парите в момента от първи октомври са разрешени. Разрешени са, не го почваме това трасе единствено и това е една от причините, както казах в началото поради която молим за така спешно разглеждане, за да разкопаем само един път тротоара на „България“ и да положим двата кабела един до друг. 
Госпожа Кръстева: Това го обяснявам, за да се види пръстена как ще се случи. 
Господин Илийков: Може ли само докато обяснява госпожа Кръстева, горе долу да казвате как вероятно ще ги предвиждате нещата на три етапа, нали така?     
Инж. Хаджибожев: На четири. Значи тука преди парка има един блок.
Госпожа Кръстева: Тука е парка, това е текстилския блок.
Инж. Хаджибожев: Тука има един блок тридесет и някой беше, ако не се лъжа. Значи до тук парите за двата кабела ги имаме и това нещо можем да го реализираме, ако направим проекта до нова година, иска техническо време. До празника на града можем да го направим. Даже съществува една вероятност да ни дадат малко допълнителни средства и да се опитаме да стигнем тук до новия трафопост, който да направим. Защото пък до колкото разбирам много така ще ви се бъркат плановете.
Госпожа Кръстева: На нас не ни се бъркат плановете. 
Инж. Хаджибожев: Добре, общинска администрация каза. Вижте аз не Ви деля на общинска администрация и съвет. 
Госпожа Кръстева: Те са толкова заинтересовани, че ги няма на заседанието. 
Инж. Хаджибожев: Съществува една вероятност до есента, може би да дръпнем и насам. Тук до този блок със сигурност ще стигнем. Следващата година трябва да стигнем до хлебозавода, който е там на тази улица „Христо Ботев“.
Госпожа Кръстева: Колеги, както виждате трасето минава през парка, ето отива към пансиона, ул. „Славей“, първо „Освобождение“, ул. „Славей“. Ето това е ул. „Славей“ продължава, ето влиза отново в „България“ и тука към „Косора“, прави един завой и тръгва към „Христо Ботев“. Това е трасето, което в момента ще гласуваме. Само да Ви покажа, това е трафопост, това е трафопост, това е трафопост. Нали правилно обяснявам? Поне така ми ги обясни архитектката.    
Инж. Хаджибожев: Ами не е точно така, тук това е трафопост.
Госпожа Кръстева: Това е трафопост.
Инж. Хаджибожев: Да.
Госпожа Кръстева: Това също е трафопост.
Инж. Хаджибожев: Да, два са. 
Госпожа Кръстева: Добре, два, не са три, а са два. Ето това е едното трасе по „Христо Ботев“, което в момента ще гласуваме. Продължава тука вече излиза пак по „България“. Това е по „България“ и прави този пръстен отгоре „Христо Ботев“ и „България“ и крайната точка, ето е тука продължава по „България“ и това е Анри и тука имате някаква подстанция ли е последната точка?
Инж. Хаджибожев: Ами то е едно невзрачно такова, прилича на селски тип трафопост, много старо съоръжение, което в момента, в който на последния етап се намесва един друг отдел, който евентуално ще каже дали там няма да сложим заместващо съоръжение.
Госпожа Кръстева: На някой нещо да не му е ясно по план- схемите и трасето? Разбрахте. Ако имате още въпроси. Ако нямате въпроси, да ви прочета проекта на решение. Докладната записка я имате с посочените имоти, тъй като са само цифри дадени аз ви запознах  и с план- схемите към проекта на решение:
 На основание чл.21, ал.1, т.8 и т.11 и чл.21, ал.2 от Закона за местно самоуправление и местната администрация, във връзка с чл.124а, ал.1 и ал.5 и чл.124б, ал.1 от Закона за устройство на територията и постъпило заявление с вх.№ 52-00-531/22.08.2024 г. от „Електроразпределение Юг“ ЕАД, Общински съвет Златоград	
РЕШИ:
	1. Разрешава изработването на Подробен устройствен план – Устройствена план схема за елементи на техническата инфраструктура - трасе на обект: „Нова кабелна линия  от 20 КV от ПС Златоград до ВС МТС Златоград.
2. Одобрява задание по чл.125 от ЗУТ, за изработване на Подробен устройствен план – Устройствена план-схема за трасе на обект: „Нова кабелна линия  от 20 КV от ПС Златоград до ВС МТС Златоград, неразделна част от настоящото решение.
3. Изразява предварително съгласие за учредяване на сервитут през имотите общинска собственост, съгласно регистър на засегнатите имоти, приложен към предложението за трасето на Устройствената план- схема.

Госпожа Кръстева: Приложението са заявленията, устройствената план схема и препис- извлечение на решение № 4 от Протокол № 6 от 11.09.2024г. на ЕСУТ при Община Златоград, на експертен съвет. Колеги, нещо по решението? 
Общинските съветници, отговориха че нямат коментари по решението, всичко е ясно и госпожа Кръстева премина в режим на поименно гласуване.   
        
В режим на поименно гласуване по т.1 от дневния ред 
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Александър Фердов Илийков
	· 
	
	

	2
	Антон Славчев Симеонов
	· 
	
	

	3
	Асен Райчев Хасапчиев
	· 
	
	

	4
	Борислав Филипов Хаджиев
	
	
	

	5
	Величко Асенов Сидеров
	
	
	

	6
	Веселин Николаев Иванов
	· 
	
	

	7
	Емил Минков Хумчев
	· 
	
	

	8
	Емилия Младенова Кръстева
	· 
	
	

	9
	Д-р Ерол Реджеб Чинар
	· 
	
	

	10
	Жечка Емилова Хаджийска-Партаджиева
	· 
	
	

	11
	Искрен Асенов Караметулов
	
	
	

	12
	Йорданка Емануилова Романова
	· 
	
	

	13
	Милко Александров Караджов
	
	
	

	14
	Невена Христова Николова – Александрова 
	· 
	
	
	

	15
	Светлозар Веселинов Пехливанов
	
	
	

	16
	Станимир Митков Чаушев
	
	
	

	17
	Станислав Стефанов Гюнелиев
	· 
	
	

	общ брой гласували: 11
	11
	0
	0



Общ брой гласували – 11 от тях: “за” – 11, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.

Р Е Ш Е Н И Е  № И  247

На основание чл.21, ал.1, т.8 и т.11 и чл.21, ал.2 от Закона за местно самоуправление и местната администрация, във връзка с чл.124а, ал.1 и ал.5 и чл.124б, ал.1 от Закона за устройство на територията и постъпило заявление с вх.№ 52-00-531/22.08.2024 г. от „Електроразпределение Юг“ ЕАД, Общински съвет Златоград	

РЕШИ:

	1. Разрешава изработването на Подробен устройствен план – Устройствена план схема за елементи на техническата инфраструктура - трасе на обект: „Нова кабелна линия  от 20 КV от ПС Златоград до ВС МТС Златоград.
2. Одобрява задание по чл.125 от ЗУТ, за изработване на Подробен устройствен план – Устройствена план-схема за трасе на обект: „Нова кабелна линия  от 20 КV от ПС Златоград до ВС МТС Златоград, неразделна част от настоящото решение.
3. Изразява предварително съгласие за учредяване на сервитут през имотите общинска собственост, съгласно регистър на засегнатите имоти, приложен към предложението за трасето на Устройствената план- схема.


Госпожа Кръстева: Колеги, поради изчерпване на дневния ред, закривам извънредното заседанието на Общински съвет Златоград. Благодаря на инж. Хаджибожев и успех в начинанието!






ЕМИЛИЯ КРЪСТЕВА
Председател на 
Общински съвет Златоград


ЖЕЧКА ХАДЖИЙСКА
Зам. Председател на 
Общински съвет Златоград

